Brasilie (Portugiisisch "Brasil" [bɾaˈziw]) isch en Staat z Südamerika. Mit sine 8.514.215 km² Flächi nimmt er 47 % vum Kontinent ii und isch mit 186 Millione Iiwohner dr fläche- und bevölkerigsmässig füftgröscht Staat vu de Welt. Brasilie grenzt a Französisch-Guayana, Suriname, Guyana, Venezuela, Kolumbie, Peru, Bolivie, Paraguay, Argetinie, Uruguay und an dr südlich Atlantik. Er grenzt an alli Länder vu Südamerika bis uf Chile und Ecuador.